NORAKSTS

|  |  |
| --- | --- |
| 30.06.2016. | Nr.7/2 |

**VESELĪBAS VEICINĀŠANAS PROGRAMMAS JELGAVAS PILSĒTAI**

**2016.-2022.GADAM PIRMĀS REDAKCIJAS NODOŠANA PUBLISKAJAI APSPRIEŠANAI**

(ziņo I.Škutāne)

**Atklāti balsojot ar 14 balsīm PAR –** A.Rāviņš, R.Vectirāne, A.Rublis, J.Strods, V.Ļevčenoks, I.Jakovels, S.Stoļarovs, S.Šalājevs, V.Grigorjevs, A.Garančs, D.Olte, A.Tomašūns, R.Šlegelmilhs, J.Bacāns, **PRET-** nav, **ATTURAS** – nav,

Saskaņā ar likuma “Par pašvaldībām” 15.panta 6.punktu, Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, Jelgavas pilsētas domes 2013.gada 23.maija lēmumu Nr.5/7 “Dalība Latvijas nacionālajā veselīgo pašvaldību tīklā”, Nacionālā veselīgo pašvaldību tīkla kritērijiem, lai nodrošinātu vienotu veselības veicināšanas pasākumu attīstību Jelgavas pilsētas pašvaldībā un veicinātu iedzīvotāju veselīgu dzīvesveidu,

**JELGAVAS PILSĒTAS DOME NOLEMJ:**

1. Nodot Veselības veicināšanas programmas Jelgavas pilsētai 2016.-2022.gadam pirmo redakciju (pielikumā) publiskajai apspriešanai no 2016.gada 1.septembra līdz 2016.gada 30.septembrim.
2. Jelgavas pilsētas pašvaldības iestādei “Jelgavas sociālo lietu pārvalde” organizēt Veselības veicināšanas programmas Jelgavas pilsētai 2016.-2022.gadam pirmās redakcijas publisko apspriešanu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

Jelgavā 2016.gada 30.jūnijā